ΗΧΟΣ FM 94.2 Μουσικό Ραδιόφωνο

Η Μαντώ live στο «You face sounds familiar» party των «Πόθεν Αίσχος»
2020-02-23 21:00 - 23:30 UTC | Metropolis, Νεάρχου 15, Ρέθυμνο
Το 6ο «You face sounds familiar» party διοργανώνει στο Metropolis Bar η Καρναβαλική Ομάδα «Πόθεν Αίσχος», την Κυριακή 23 Φεβρουαρίου 2020.
Live guest η Μαντώ!
Έναρξη 21.00.

Παρουσίαση δίσκογραφικής δουλειάς "Τση σκέψης οι σταλαγμαθιές"
2020-02-23 20:30 - 23:30 | Ωδείο Ρεθύμνου, Εμ. Βερνάδου 2, Ρέθυμνο
Παρουσίαση της δισκογραφικής δουλειάς του Χαράλαμπου Αγγελάκη, “Τση σκέψης οι σταλαγμαθιές”.
Είσοδος Ελεύθερη

Fraoules Film
2020-02-23 20:00 - 23:30 | Fraoules, Ελευθερίου Βενιζέλου 62, Ρέθυμνο

To CineDoc Island πάει στο Ρέθυμνο
2020-02-23 20:00 - 22:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Το CineDoc Island ταξιδεύει στο Ρέθυμνο με πέντε προβολές βραβευμένων ντοκιμαντέρ:
ΚΥΡΙΑΚΗ 19/1/2020 στις 20.00 – Dolphin Man
ΚΥΡΙΑΚΗ 19/1/2020 στις 21.30 – Όταν ο Βάγκνερ Συνάντησε τις Ντομάτες
ΚΥΡΙΑΚΗ 23/2/2020 στις 20.00 – ULTRA: 36 Ώρες για την Σπάρτη
ΚΥΡΙΑΚΗ 15/3/2020 στις 20.00 – Τοπική Ομάδα
ΚΥΡΙΑΚΗ 5/4/2020 – Ο Τερματοφύλακας της Λίβερπουλ
Dolphin Man
Ντοκιμαντέρ του Lefteris Charitos με αφηγητή τον Jean-Marc Barr.
78’ | 2017 | Ελλάδα, Γαλλία, Καναδάς, Ιαπωνία, Ιταλία
Η συναρπαστική ζωή του θρυλικού δύτη Ζακ Μαγιόλ, από τον οποίο εμπνεύστηκε ο Λυκ Μπεσσόν το φιλμ «Απέραντο Γαλάζιο». Η ταινία ταξιδεύει τον θεατή στον κόσμο της ελεύθερη κατάδυση, μεταφέροντας το επείγον μήνυμα του Μαγιόλ για την προστασία της θάλασσας και τη βιωματική εμπειρία της επανασύνδεσης του ανθρώπου με τη φύση.
Όταν ο Βάγκνερ Συνάντησε τις Ντομάτες
Marianna Economou | 75′ | 2019 | Ελλάδα
Σε ένα χωριό του θεσσαλικού κάμπου που αργοπεθαίνει, δύο ξαδέλφια και πέντε γυναίκες, αποφασίζουν να κάνουν μια νέα αρχή. Με λίγη βοήθεια από τη μουσική του Βάγκνερ που παίζουν στα χωράφια και τις ιστορίες που διηγούνται για να πάρουν κουράγιο, επιχειρούν να διεισδύσουν στην παγκόσμια αγορά με τη βιολογική καλλιέργεια ενός παλιού σπόρου ντομάτας. Με χιουμοριστική και ποιητική ματιά, η ταινία μιλάει για τη δύναμη των ανθρώπινων σχέσεων, τη σημασία να βλέπει κανείς τη ζωή διαφορετικά και να επαναπροσδιορίζεται σε δύσκολους καιρούς.
Ultra 36 ώρες για την Σπάρτη
Balázs Simonyi| 85’| 2017| Ουγγαρία, Ελλάδα, Γαλλία, Γερμανία, Αγγλία
Το ντοκιμαντέρ ακολουθεί τέσσερις Ευρωπαίους που αγωνίζονται στο «Σπάρταθλον», στα ίχνη του αρχαίου δρομέα Φειδιππίδη. Η προσπάθεια που καταβάλλουν οι δρομείς, σωματικά και πνευματικά, για να διανύσουν την απόσταση των 245 χλμ. από την Αθήνα μέχρι την Σπάρτη μέσα σε 36 ώρες, γίνεται η αφορμή για να εξερευνήσει το νεανικό κοινό την αξία του αθλητισμού στην αρχαιότητα αλλά και στη ζωή μας σήμερα.
Τοπική Ομάδα
Ο Τίτο είναι ένας έφηβος άσος του ποδοσφαίρου που προέρχεται από ένα μικρό χωριό αλλά προορίζεται για μεγάλη επιτυχία. Όταν τελικά θα μεταφερθεί σε μια μεγάλη ομάδα στην πόλη τον περιμένει μια έκπληξη!
Ηλικίες: 10+
Ο Τερματοφύλακας της Λίβερπουλ
90´ | 2010 | Νορβηγία
O δεκατριάχρονος Τζο είναι καλός μαθητής, αλλά μοιάζει πεπεισμένος ότι η ζωή είναι επικίνδυνη. Για να επιβιώσει
στο σχολείο, πρέπει να αποφύγει πολλά εμπόδια: τα πειράγματα των συμμαθητών, τα επικίνδυνα αθλήματα και τα όμορφα
κορίτσια. Όμως μια μέρα, μια νέα μαθήτρια εμφανίζεται στην τάξη, και όλα αλλάζουν. Η μεγάλη ευκαιρία του Τζο για να αλλάξει τη
ζωή του είναι να αποκτήσει το πιο σπάνιο αυτοκόλλητο ποδοσφαιριστή της χρονιάς – αν όντως αυτό υπάρχει.
Με την υποστήριξη του Ιδρύματος Ιωάννη Φ. Κωστόπουλου, του Ελληνικό Κέντρο Κινηματογράφου / Greek Film Centre, της The Norwegian Embassy in Athens, Greece και του Νορβηγικού Ινστιτούτου.

Προβολή ταινίας: Ultra: 36 ώρες για τη Σπάρτη
2020-02-23 20:00 - 22:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει το βραβευμένο ντοκιμαντέρ ελληνο-ουγγρικής συμπαραγωγής του 2016 με τον τίτλο «Ultra: 36 ώρες για τη Σπάρτη / Ultra: Τhe Real Marathon» σε σκηνοθεσία Μπάλαζ Σιμονί.
To ντοκιμαντέρ «Ultra: 36 ώρες για τη Σπάρτη» ακολουθεί πέντε αθλητές που αγωνίζονται στο «Σπάρταθλον». Η ταινία παρουσιάζει την επίπονη προετοιμασία των πρωταγωνιστών και τη δοκιμασία των ορίων αντοχής τους -τόσο για το σώμα όσο και για το μυαλό τους- κατά τα 246 χιλιόμετρα που θα χρειαστεί να καλύψουν μέσα σε 36 ώρες από την Αθήνα μέχρι τη Σπάρτη.
Στα ίχνη του αρχαίου δρομέα Φειδιππίδη, οι πέντε Ευρωπαίοι δρομείς συμμετέχουν στον ιστορικό υπερμαραθώνιο αγώνα δρόμου, που λαμβάνει χώρα στο τέλος του Σεπτέμβρη κάθε χρόνο στην Ελλάδα. Είναι ένας από τους πλέον δύσκολους αγώνες υπεραποστάσεων παγκοσμίως και παράλληλα πολύ μεγάλου ενδιαφέροντος λόγω του ιστορικού του υπόβαθρου.
Ο Μπάλαζ Σιμονί δεν είναι μόνο ο σκηνοθέτης της ταινίας, αλλά και ένας από τους δρομείς που πρωταγωνιστούν σε αυτήν. Έχει συμμετάσχει με επιτυχία σε πολλούς αγώνες, ενώ στο «Σπάρταθλον» έχει τερματίσει τέσσερις συνεχόμενες φορές. Μέσα από την ταινία μοιράζεται μαζί μας τον άγνωστο κόσμο του δρομέα υπεραποστάστεων. Για τον σκηνοθέτη και τους χαρακτήρες της ταινίας, το τρέξιμο παίζει καθοριστικό ρόλο, καθώς τους έχει βοηθήσει να ξεπεράσουν σημαντικά εμπόδια στη ζωή τους.
Η ταινία έλαβε τρεις διακρίσεις με αντίστοιχες υποψηφιότητες στην κατηγορία του καλύτερου ντοκιμαντέρ σε κινηματογραφικά φεστιβάλ. Μεταξύ αυτών ήταν υποψήφια για το βραβείο καλύτερου ντοκιμαντέρ της Ευρωπαϊκής Ακαδημίας Κινηματογράφου.
Η προβολή θα γίνει με υπότιτλους στα ελληνικά.
Περισσότερα εδώ: www.kinler.gr/ultra-the-real-marathon
Το ντοκιμαντέρ προβάλλεται στα πλαίσια του Greek Island Film Festival (GIFF) το οποίο είναι ένα ανεξάρτητο μη-διαγωνιστικό φεστιβάλ κινηματογράφου που έχει στόχο την προβολή ντοκιμαντέρ και ταινιών μυθοπλασίας στη νησιωτική Ελλάδα κατά τη διάρκεια όλου του χρόνου. Το φεστιβάλ πραγματοποιείται από το φθινόπωρο του 2019 έως την άνοιξη του 2020 με σκοπό να καθιερωθεί σε ετήσια βάση.
Στόχος του GIFF είναι να προωθήσει ταινίες και σκηνοθέτες από την Ελλάδα και την Ευρώπη, που ξεχωρίζουν για τη δημιουργική, πρωτότυπη ματιά τους πάνω σε θέματα που αφορούν τη ζωή μας σήμερα: τον πολιτισμό, την επιστήμη, το περιβάλλον και την κοινωνία.
Πρωτότυπος τίτλος: “Ultra: The Real Marathon”
Έτος παραγωγής: 2016
Είδος: Ντοκιμαντέρ
Χώρα παραγωγής: Ουγγαρία, Ελλάδα
Γλώσσα: Ουγγρικά, Γαλλικά, Γερμανικά, Αγγλικά, Ελληνικά
Διάρκεια: 80′
Σκηνοθεσία: Balázs Simonyi
Σενάριο: Balázs Simonyi
Ηθοποιοί: Béla Szabó, Judit Táncsics, Annett Bahlcke, Herbert Ziefle, Angel & Gilles Pallaruelo
Φωτογραφία: Csaba Hernáth
Μουσική: Balázs Alpár

Παρουσίαση 31ου Κυνηγιού "Δαίμονες"
2020-02-23 19:00 - 21:00 | Σπίτι του πολιτισμού
Παρουσίαση του 31ου Κυνηγιού “Δαίμονες” από τους Μπουμπούνες. Γρίφοι, επεξήγηση, παραλειπόμενα, κλπ

Παύλος Μελής live
2020-02-23 18:30 - 23:30 | κέντρο Μύθος, Ρέθυμνο, Αδελιανός Κάμπος
Κυριακή 23 Φεβρουαρίου στο κέντρο ”μύθος” Παύλος Μελής και η ορχήστρα του live για τον πολιτιστικό σύλλογο Άδελε-Αγίας Παρασκευής για το κυνήγι του θυσαυρού του Άδελε
Ώρα έναρξης: 18:30
Είσοδος: 15 ευρώ

Αποκριάτικο παιδικό ξεφάντωμα
2020-02-23 18:00 - 23:00 | Η χώρα του ποτέ, Χαραλάμπου Δουλγεράκη 1, Ρέθυμνο

Party με dj
2020-02-23 18:00 - 21:00 | Αρσάνειο γυμνάσιο-λύκειο, Σφακάκι, Ρέθυμνο
Χορός και διασκέδαση για μικρούς και μεγάλους!!

Κωστής Νοδαράκης live
2020-02-23 13:00 - 21:00 | Αγροτικό δισκοπωλείο, Σεισαρχα, Ρέθυμνο
Στο αγροτικό δισκοπωλείο την Κυριακή το μεσημέρι 23 Φεβρουαρίου ο Κωστής Νοδαράκης με την παρέα του θα μας ταξιδέψει στα μονοπάτια της κρητικής μουσικής παράδοσης (Σίσαρχα Ανωγείων Μυλοποτάμου) Τηλ. κρατήσεων 2810225758

Αποκριάτικος χορός του 5ου Δημοτικού Σχολείου Ρεθύμνου
2020-02-23 13:00 - 18:00 | 5ο Δημοτικό σχολείο Ρεθύμνου
Ο Αποκριάτικος χορός του 5ου Δημοτικού Σχολείου Ρεθύμνου θα πραγματοποιηθεί την Κυριακή 23 Φεβρουαρίου 2020 στο Κέντρο Θυμέλη.
Στα decks o DJ Aris Kougioumtzis.
Έναρξη 13.00.
Είσοδος 13€, Παιδιά 12€ (με φαγητό). Κάτω των 6 ετών δωρεάν.

Α.Ο ΝΕΟΣ ΑΣΤΕΡΑΣ ΡΕΘΥΜΝΟΥ - Α.Ο ΝΕΕΣ ΔΡΑΠΕΤΣΩΝΑΣ
2020-02-23 11:30 - 15:00 | Γήπεδο Σοχώρας
Α.Ο. ΝΕΟΣ ΑΣΤΕΡΑΣ ΡΕΘΥΜΝΟΥ- Α.Ο. ΝΕΕΣ ΔΡΑΠΕΤΣΩΝΑΣ
Σας περιμένουμε τη Κυριακή 23/02 και ώρα 11:30 για την 10η αγωνιστική του πρωταθλήματος. Τα κορίτσια μας αντιμετωπίζουν τις ανανεωμένες Νέες Δραπετσώνας στην έδρα της Σοχώρας με στόχο ακόμη μία νίκη και την πολύ καλή παρουσία και πορεία που διανύουν!!! Καλή επιτυχία ομαδάρα!!!

Παρουσίαση του παραμυθιού της Χριστίνας Κωνσταντουδάκη ΜΠΕΛ ΜΠΕΣΑΜΕΛ
2020-02-23 11:00 - 17:00 | Παραμυθένιο Νηπιαγωγείο, Βάρναλη & Μελπομένης
Οι Εκδόσεις Βιβλιοσκόπιο σας προσκαλούν στην παρουσίαση του νέου παραμυθιού της Χριστίνας Κωνσταντουδάκη ΜΠΕΛ ΜΠΕΣΑΜΕΛ.
Την Κυριακή 23/02/20 στις 11:00 στο Παραμυθένιο Νηπιαγωγείο (Βάρναλη & Μελπομένης)
Διαδραστική παρουσίαση από τη συγγραφέα και τις παιδαγωγούς Έρη Μπαμιάκη & Μικαέλα Γκούνα
Είσοδος ελεύθερη
Περιγραφή βιβλίου: Χειροποίητα τορτελίνια, παραδοσιακές πίτες και μοσχομυριστές σούπες
δημιουργούν μια λαχταριστή ιστορία για την οικογενειακή αγάπη, τις αξίες που καμιά φορά ξεθωριάζουν από τη λάμψη των “διασημοτήτων”, την ταπεινότητα και την επίτευξη στόχων, που τελικά πάνε χέρι χέρι, αλλά και τη φιλία και την αλληλεγγύη που ανθίζουν και πάλι σε μια μικρή πόλη που σχεδόν κανείς δεν ξέρει το όνομά της.
Μία μαγειρική περιπέτεια για επίδοξους σεφ!

2ο Carnival run
2020-02-23 11:00 - 13:30 | Πλατεία Αγνώστου Στρατιώτη, Ρέθυμνο
Μια διασκεδαστική, γιορτινή, καρναβαλική διαδρομή στα σοκάκια της παλιάς πόλης! Γιορτή, διασκέδαση και άθληση για όλους!
Aφετηρία: Πλατεία Αγνώστου Στρατιώτη στις 11:00
Τερματισμός: Πλατεία Αγνώστου Στρατιώτη στις 12:00
Ακολουθεί πάρτι στην Πλατεία Αγνώστου Στρατιώτη
Διοργάνωση: Ομάδα ΣΤΡΙΓΓΛΕΣ
(Με την υποστήριξη του Τμήματος Αθλητισμού του Δήμου Ρεθύμνης)
Χορηγός επικοινωνίας: Ήχος Fm 94.2

Εθελοντική Αιμοδοσία
2020-02-23 10:00 - 13:00 | Πηγή
Ο Πολιτιστικός Σύλλογος Πηγής – Αγίου Δημητρίου στα πλαίσια της κοινωνικής ευαισθησίας και προσφοράς προς τον συνάνθρωπο, διοργανώνει εθελοντική αιμοδοσία που θα πραγματοποιηθεί στην αίθουσα του Πολιτιστικού Συλλόγου (πάνω από τα γραφεία του Κ.Ε.Π. Πηγής), την Κυριακή 23 Φεβρουαρίου 2020 και ώρες 10:00 – 13:00.
Η συμβολή όλων είναι απολύτως απαραίτητη, γιατί η ζωή είναι δώρο και οφείλουμε να το προσφέρουμε απλόχερα.

3η Ημερίδα Θηλασμού στο Ρέθυμνο
2020-02-23 10:00 - 12:30 | Κέντρο νέων, Γερακάρη 24
Η Εθελοντική Ομάδα Υποστήριξης Μητρικού Θηλασμού & Μητρότητας Ρεθύμνου και ο Δήμος Ρεθύμνης, σας προσκαλούν στην 3η Ημερίδα Θηλασμού με εισηγητές τον κ. Βαράκη Νίκο και την κα Κρητικού Μαρίνα!
Θηλάζουσες μητέρες πρώην και νυν, μέλλουσες μητέρες, μπαμπάδες και μέλλοντες μπαμπάδες, αλλά και υποστηρικτές του μητρικού θηλασμού, ελάτε, με την οικογένεια σας και τους φίλους σας, για ένα άκρως ενημερωτικό και συνάμα απολαυστικό πρωινό!
Σας περιμένουμε την Κυριακή 23/2/2020 στις 10:00 π.μ. στην αίθουσα του Κέντρου Νέων, πάροδος Γερακάρη 24 (πίσω από τους 4 μάρτυρες).
Μετά το πέρας της ημερίδας θα πραγματοποιηθεί η κοπή της πίτας μας!

Νίκος Γωνιανάκης live
2020-02-22 22:30 - 23:30 | κέντρο Μύθος, Ρέθυμνο, Αδελιανός Κάμπος
Ο Νίκος Γωνιανάκης με το συγκρότημα του στο κοσμικό κέντρο Μύθος (Αδελιανός Κάμπος, Ρέθυμνο).

Mανώλης Αλεξάκης και ο Γιώργης Μανωλιούδης live
2020-02-22 22:30 - 23:30 | ταβέρνα Πόπη, Αδελιανός Κάμπος, Ρέθυμνο
O Mανώλης Αλεξάκης και ο Γιώργης Μανωλιούδης με το συγκρότημά τους στην Ταβέρνα Πόπη.
Τηλ. Κρατήσεων : 6973002263 & 2831072270

Costume party
2020-02-22 22:00 - 23:30 | Τα πάνω κάτω, Πρινές, Ρέθυμνο

«Τρεις Μαδιάμ» live
2020-02-22 22:00 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!

Πάρτι της Καρναβαλικής Ομάδας Alladallon
2020-02-22 22:00 - 23:30 | Bonobo, Ελευθερίου Βενιζέλου 47, Ρέθυμνο
Disco Party: Το Πάρτι της Καρναβαλικής Ομάδας Alladallon θα πραγματοποιηθεί το Σάββατο 22/2 στο Bonobo Bar.

Κρητική Βραδιά με τον Γιάννη Δινιακό
2020-02-22 22:00 - 23:30 | Πράσσιν Άλογα, Ελ. Βενιζέλου 50
Ο Γιάννης Δινιακός σε μία κρητική βραδιά στο εστιατόριο «Πράσσειν Άλογα».
Για κρατήσεις: 28310 40656.

Ηλίας Πίτερης live
2020-02-22 22:00 - 23:30 | Petra restaurant, Τζανέ Μπουνιαλή 57-61, Ρέθυμνο
Τα Σάββατα είναι γεμάτα με χορό και τραγούδι!
Σάββατο 22/02 και κάθε Σάββατο!!
Petra Restaurant
Τζανέ Μπουνιαλή 57
Τηλέφωνο κρατήσεων 6937836254

Φραγκιαδάκηδες - Ο χορός της μουσικής \ "Πολόπετρος" στα Ρούστικα
2020-02-22 22:00 - 23:30 | Φαγοπωτείον “Ο Πολόπετρος”, Ρούστικα
“Ο χορός της μουσικής” – Φραγκιαδακήδες Μιχάλης-Αντώνης & Στρατής
Στο φαγωποτείον “ο Πολόπετρος” στα Ρούστικα (κάτω πλατεία του χωριού), με ξεχωριστές γεύσεις φαγητού και μουσικής.
τηλ 6934100629–2831091139

Χάρης Φασουλάς live
2020-02-22 21:30 - 23:30 | Μικρό καφέ, Κριάρη 24, Ρέθυμνο

Κοπή Πρωτοχρονιάτικης Πίτας Στην Μύρθιο
2020-02-22 21:30 - 23:30 | Μύρθιος
Το Σάββατο 22 Φεβρουαρίου ο πολιτιστικός σύλλογος Μύρθιου σας προσκαλεί στην κοπη της πρωτοχρονιάτικης πίτας που θα γίνει στο σύλλογο του χωριού και ώρα 21:30…θα μας διασκεδάσει το συγκρότημα του Βαγγέλη Κιμιωνη& Στελιου Φιλιππακη!!
Είσοδος ελεύθερη!

Λευτέρης & Μανούσος Καλλέργης live
2020-02-22 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Το Σάββατο 22 Φεβρουαρίου:
Ο Λευτέρης & Μανούσος Καλλέργης με το συγκρότημα τους
στο <<Αλλού γι’αλλού>> στο Ρέθυμνο για μια μοναδική εμφάνιση…!!!
ΤΗΛ. ΚΡΑΤΗΣΕΩΝ: 6974025703

Κοπή Βασιλόπιτας
2020-02-22 21:00 - 23:30 | Αγκουσελιανά
Σαββατο 22/2 στην αίθουσα πολιτιστικού συλλόγου θα κόψουμε την πρωτοχρονιάτικη πίτα και θα διασκεδασουμε με τον Κώστα Μαραβελάκη και το συγκρότημα του.Τιμή εισόδου 10€

"Το καραβάνι" live
2020-02-22 21:00 - 23:30 | Αγροτικό δισκοπωλείο, Σεισαρχα, Ρέθυμνο
Το Καραβάνι το Σάββατο 22 Φεβρουαρίου στο Αγροτικό Δισκοπωλείο (Μ Κώτη, Σ Ζερβός, Χ Παναγιωτάκης, Μ Μανουσάκης), ώρα 21:00
Το καραβάνι είναι σχήμα που δραστηριοποιείται στην Κρήτη και την Αθήνα εδώ και δύο χρόνια. Τέσσερις μουσικοί με ετερόκλητες καταβολές μα παρόμοιες αντιλήψεις, με κοινό τόπο αναφοράς και δράσης την Κρήτη, συμπορεύονται και συμπράττουν. Σε αυτή τη μουσική παράσταση εκφράζουν την άποψη τους για τη ζωή και την τέχνη με κύριο μέσο το τραγούδι. Τέσσερις μεστές και ξεχωριστές φωνές που στη διαδρομή από τη λύρα στο μπουζούκι και από την κιθάρα στο λαούτο φωτίζουν μουσικούς τόπους, όπως η Κρήτη, η Θράκη, η Σμύρνη και ο Πειραιάς, εποχές όπως ο μεσοπόλεμος αλλά και η σύγχρονη εποχή που ζούμε….Δίπλα σε αυτά παρουσιάζονται νέες δημιουργίες από την πρόσφατη δισκογραφία του Μανόλη και της Μαρίας.
Μαρία Κώτη: τραγούδι, κρουστά
Στέλιος Ζερβός: τραγούδι, μπουζούκι
Χάρης Παναγιωτάκης: τραγούδι, λύρα
Μανόλης Μανουσάκης: τραγούδι, λαούτο
10 € / άτομο με ποτό και κρύο πιάτο

Χορός Ομάδων Ρεθεμνιώτικου Καρναβαλιού
2020-02-22 21:00 - 23:30 | κέντρο Μέγαρο
Έρχεται ο Χορός των ομάδων του Ρεθυμνιώτικου Καρναβαλιού, με…Σκέτς από τις ομάδες, χορευτικά από Dance Vibes και διασκέδαση με τον Μάνο Μαλαξιανάκη.
Χορηγός επικοινωνίας: Ήχος Fm 94.2
